armvectores/hy_wikipedia_2023 huggingface dataset:
Մայք վան Դիմ

Մայք վան Դիմ (հոլ.՝ Mike van Diem, հունվարի 12, 1959(1959-01-12), Նիդերլանդներ), հոլանդացի ռեժիսոր, սցենարիստ և դերասան։ Նկարահանած ֆիլմերից են «Խառնվածքը» և «Ֆլոդդեր» հանրահայտ հեռուստասերիալը։ 1999 թ. Վան Դիմը խաղացել է «Վեպի հիման վրա» (De Boekverfilming) ֆիլմում։ Վերջին տարիների ընթացքում զբաղվում է գովազդային տեսահոլովակների նկարահանմամբ։


== Կենսագրություն ==
Ծնվել է Լիմբուրխ մարզի Սիտարդ քաղաքում։ Սովորել է Նիդերլանդական կինոյի և հեռուստատեսության ակադեմիայում (1989)։


== Ֆիլմերի ցանկ ==
«Մյուս կողմում» (De andere kant), 1988 թ.
«Ալյասկա» (Alaska), 1989 թ.
«Ֆլոդդեր» (Flodder), հեռուստասերիալ, 1993 թ.
«Պաշտպանական ճառ» (Pleidooi), հեռուստասերիալ, 1993 թ.
«Խառնվածք», 1997 թ.


== Ծանոթագրություններ ==
Կրասնիկի (գյուղ, Ռոսլավլսկի շրջան)

Կրասնիկի (ռուս.՝ Красники), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գվոզդևո (գյուղ, Վալկիի շրջան)

Անվան այլ կիրառումների համար տե՛ս՝ Գվոզդևո (այլ կիրառումներ)Գվոզդևո (ուկրաիներեն՝ Гвоздьове), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1820 թվականին։
2001 թվականի տվյալներով Գվոզդևո գյուղում բնակվում էր 21 մարդ։ Բնակավայրը զբաղեցնում է 3,96 կմ² տարածք։ Բնակչության խտությունը կազմում էր 5300 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլոխինգեն

Օվեն (գերմ.՝ Plochingen), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 14 045 մարդ է (2010 թվականի դեկտեմբերի 31–ի տվյալներով։ Զբաղեցնում է 10, 65 կմ² տարածք։ Պաշտոնական կոդը՝ 08 1 16 056։
Քաղաքը հայտնի է իր Րատուշայով և Հունդետվասսերայի տնով։


== Նման քաղաքներ ==
 Ցվետլ, Ավստրիա (1996)


== Պատկերասրահ ==

		


== Ծանոթագրություններ ==


== Արտաքին հղումներ ==
պաշտոնական կայք
Organik Remixes

Organik Remixes- Ռոբերտ Մայլզի ալբոմ-ռեմիքս, որը թողարկվել է 2001 թվականին, այն հիմնականում հիմնված է Organik ալբոմի վրա։


== Ալբոմում ==
Ալբոմի երկու երգերը ընտրվել են օնլայն մրցույթի ժամանակ։
Ռեմիքս-ալբոմը թողարկվել է երկու սկավառակով։


== Ստեղծագործությունների ցանկ ==


=== Սկավառակ 1 ===
1. «Paths (FSOL Cosmic Jukebox mix)» - 3։54
2. «Wrong (Alexkid May B mix)» - 4։20
3. «Pour Te Parler (Riton Re-rub mix)» - 4։10
4. «Release Me (Da Lata El Duderino mix)» - 5։35
5. «Pour Te Parler (Kuzu mix)» - 4։20
6. «Pour Te Parler (Fissure mix)» - 4։59
7. «Paths (KV5 mix)» - 3։37


=== Սկավառակ 2 ===
1. «It’s All Coming Back (Chamber mix)» - 5։45
2. «Separation (2nd Gen mix)» - 3։39
3. «Connections (PunkA fro The Hackney Drive-By mix)»
4. «Improvisations Part 2 (Si Begg S.I. Futures mix)» - 4։39
6. «Paths (Robert Miles Salted mix)» - 6։02
7. «Bhairav (Robert Miles совместно с Amelia Cuni)» - 7։38


== Արտաքին հղումներ ==
Profile of Organik Remixes at Robert-Miles.com
Արաբո

Անվան այլ կիրառումների համար տե՛ս՝ Արաբո (այլ կիրառումներ)Արաբո (Ստեփանոս Մխիթարյան, մոտ 1863, Կուռթեր - 1893, Խնուս, Էրզրումի մարզ, Թուրքիա), հայ ազգային-ազատագրական շարժման գործիչ, առաջին ֆիդայիներից (1880-ականներին)։


== Կենսագրություն ==
Ծնվել է 1863 թվականին Բիթլիսի նահանգի Կուռթեր գյուղում։ Սովորել է Մշո Սուրբ Առաքելոց վանքի դպրանոցում։ Գործել է Սասունի, Տարոնի գյուղերում։ Ինքնապաշտպանության նպատակով կազմակերպել է զինված խումբ, որի կազմում էին Ալիզռնանցի Լևոնը, Գոմերցի Հովիկը, Գալշոյի Մանուկը, Բերդակի Ներսոն, Մխո Շահենը, Ղարսեցի Հակեն, Գևորգ Չավուշը։ 1882 թվականին թուրք իշխանությունները Բերդակ գյուղում ձերբակալել են Արաբոյին, դատապարտել 15 տարվա տաժանակրության, սակայն փախել է Բիթլիսի բանտից, շարունակել իր գործունեությունը։ Մուշում կազմակերպել և գլխավորել է հայկական առաջին հայդուկային խմբերից մեկը։ Պայքարել է սուլթանական բռնապետության ազգային ճնշումների և սոցիալական կեղեքումների դեմ։ Տարոնի հայությանը պաշտպանել է թուրք պաշտոնյաների և քուրդ ցեղապետերի հարստահարություններից։ 1889 թվականից սկսած՝ քանիցս այցելել է Կովկաս։ 1892 թվականին Թիֆլիսում մասնակցել է ՀՅԴ կուսակցության 1-ին ընդհանուր ժողովին։ 1893 թվականի գարնանը Սասունի ապստամբներին օգնելու նպատակով Արաբոն 16 հոգանոց լավ զինված խմբով Կարսի մարզից անցնում է ռուս-թուրքական սահմանը` ուղղություն վերցնելով Խնուս-Մուշ։ Ճանապարհին` Ղոզլուի սարերի մեջ քրդերի հետ կռվի ժամանակ սպանվում է Արաբոյի զինակից Ալիզռնանցի Լևոնը։ Արաբոն իր հետ վերցնելով իր ընկերներից հինգ հոգի, քրդի տարազով շարունակում է ճանապարհը դեպի Մուշ, բայց Գյալառաշի ձորում` Մուշի և Խնուսի միջև, դարձյալ բախվում է քրդերի հետ։ Կռվում սպանվում են Արաբոյի զինակիցներ Բուլղարը, խնուսցի Մելքոնը, մշեցի Ավոն և Մարտոն։ Արաբոն և ախալցխացի Վարդանը մեծ քաջություն են դրսևորում, բայց նրանց բոլոր ջանքերը` ճեղքելու թշնամու օղակն ու հասնելու հանդիպակաց լեռները` անցնում են ապարդյուն։ Արաբոն և Վարդանը նույնպես զոհվում են այդ կռվում։

Ժողովուրդը երգեր է հյուսել Արաբոյի մասին, գովերգել նրա խիզախությունը։


== Գրականություն ==
«Դրօշակ», օրգան Հ. Յ. Դաշնակցութեան, Ժընեւ, 1894, թիւ 6։
«Յեղափոխական ալպոմ», հատ. 6, խմբ. Աւօ, Պէյրութ, 1965, էջ 62-64։
Պողոսյան Ստեփան, Պողոսյան Կարո, Ինձ բահ տվեք (Գևորգ Չավուշ), Երևան, 1989, 448 էջ։
Ռուբէն, Հայ յեղափոխականի մը յիշատակները, հատ. Գ., Թեհրան, 1982, Երեւան, 1990։
Կարօ Սասունի, Պատմութիւն Տարօնի աշխարհի, Պէյրութ, 1957, 1252 էջ։
Աւօ, Գէորգ Չաւուշ, Պէյրութ, 1972, 416 էջ։
Կարօ Սասունի, Սարերու ասլանը (Գէորգ Չաւուշի կենսագրավէպը), Պէյրութ, 1966, 2-րդ հրտ., Թեհրան, 1983։
Գևորգ Խուդինյան, Հայ Յեղափոխական Դաշնակցության ծնունդը, Երեւան, 2000։
Հայկական համառոտ հանրագիտարան, հատ. 1, Երևան, 1990, էջ 325։
Հայկական հարց հանրագիտարան, Երևան, 1996, էջ 52։


== Ծանոթագրություններ ==


== Արտաքին հղումներ ==
Ռանչպարների Կանչը գրապահարանում
Երգ Արաբոյի մասին
212

212 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 212 թվականն է, 
III դարի 12-րդ տարին։


== Դեպքեր ==


== Ծնունդներ ==


== Մահեր ==
Բիբախտինո

Բիբախտինո (ռուս.՝ Бибахтино, բաշկիրերեն՝ Бейбаҡты), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 174 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվերդլովսկոե (գյուղ, Պերվոմայսկի շրջան)

Անվան այլ կիրառումների համար տե՛ս՝ ՍվերդլովսկոեՍվերդլովսկոե (ուկրաիներեն՝ Свердловське, Ղրիմի թաթարերեն՝ Devlet Ali), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Դևլետ-Ալի։
2001 թվականի տվյալներով Սվերդլովսկոե գյուղում բնակվում էր 352 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գաբրիել Կաֆյան

Գաբրիել Գերասիմի Կաֆյան (1860, Շուշի, Ռուսական կայսրություն - 1930, Թիֆլիս, ԽՍՀՄ), Հայ ազգային-ազատագրական շարժման գործիչ։


== Կենսագրություն ==
Գաբրիել Կաֆյանը սովորել է Ցյուրիխի համալսարանում։ 1887 թվականին Ա․ և Մ. Նազարբեկների հետ մասնակցել է «Հնչակ» թերթի և կուսակցության հիմնադրմանը։ 1889 թվականին ծանոթացել է Գ. Պլեխանովի և նրա խմբի գործիչների հետ, Փարիզում մտել երկրորդ Ինտերնացիոնալի մեջ։ 1890 թվականների սկզբներին գործել է Կոստանդնուպոլսում, մասնակցել Գում-Դափուի հակասուլթանական ցույցին։ Նրա մասնակցությամբ հայ ազատագրական շարժման խմբակներ և կազմակերպություններ են ստեղծվել Արաբկիրում, Սեբաստիայում, Մարզվանում, Ամասիայում, Ակնում։


== Աշխատանքային գործունեություն ==
Կաֆյանը մեծ ջանքեր է գործադրել Դերսիմի քրդերին ներգրավելու հակասուլթանական շարժման մեջ, սակայն 1893 թվականին ձերբակալվել ու նետվել է բանտ։ Սամսունի բանտից տեղափոխելու ժամանակ նրան հաջողվել է փախչել և նորից հեղափոխական գործունեություն ծավալել Արևմտյան Հայաստանում։ Այնուհետև Գաբրիել Կաֆյանը մեկնել է Հունաստան, որոշ ժամանակ աշխատել Աթենքում, ապա տեղափոխվել Եվդոկիա, աշխատել որպես հայկական դպրոցների տեսուչ։
Եվդոկիայում նորից ձերբակալվել և տեղափոխվել է Կ. Պոլիս։ Թուրքական դատաքննիչները, երկար տանջանքների ենթարկելուց հետո, որպես ռուսահպատակի, նրան հանձնել են Կ. Պոլսի ռուսական հյուպատոսին։ Գաբրել Կաֆյանը փոխադրվել է Պետերբուրգ։ Ցարական դատարանը նրան դատապարտեց ազատ աքսորի՝ Վոլոգդայի նահանգը։ Մասնակցել է 1917 թվականի Փետրվարյան բուրժուա-դեմոկրատական հեղափոխությանը։


== Արտաքին հղումներ ==
Հնչակյան կուսակցություն


== Աղբյուրներ ==
Հայկական հարց, Կ. Խուդավերդյան, Երևան 1996 թ., 182
Հաշկանց

Հաշկանց, գյուղ Արևմտյան Հայաստանում, Վանի վիլայեթի Շատախի գավառակում։


== Բնակչություն ==
1909 թվականին գյուղն ուներ 10 տուն հայ բնակիչ, զբաղվում էին խաշնարածությամբ և շալագործությամբ, մասամբ՝ երկրագործությամբ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։ Փրկվածները բնակություն են հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 6-րդ հատոր, էջ 238, 1980 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
(359) Գեորգիա

(359) Գեորգիա (անգլ.՝ Georgia), աստերոիդ աստերոիդների հիմնական գոտում։ Հայտնաբերվել է 1893 թվականի մարտի 10-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,729194 ա. մ., առավելագույնը մոտենում է 2,3095 ա. մ. հեռավորության վրա և հեռանում 3,1488 ա. մ., իսկ Երկրի ուղեծրին Գեորգիա աստերոիդը նվազագույնը մոտենում է 1,3035 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1646,84 երկրային օրվա ընթացքում, իր ուղեծրով շարժվելով միջինում 0,218601 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,77° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(359) Գեորգիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժելկո Բուվաչ

Ժելկո Բուվաչ (բոս․՝ Željko Buvač, սեպտեմբերի 13, 1961(1961-09-13), Օմարսկա, Բոսնիայի և Հերցեգովինայի Սոցիալիստական Հանրապետություն, ՀՍՖՀ), հարավսլավացի և բոսնիացի ֆուտբոլիստ, մարզիչ։


== Խաղացողի կարիերա ==
Բուվաչը ծնվել է 1961 թվականի սեպտեմբերի 13-ին Օմարսկայում (Բոսնիա և Հերցեգովինայում), որը գտնվում էր Հարավսլավիայում։ Սերում է էթնիկ սերբերի ընտանիքից։ Խաղացել է Հարավսլավիայի Առաջին լիգայի «Բորաց» (Բանյա Լուկա) ակումբում։ Խաղում եմ այս ակումբում,, որի հետ 1988 թվականին նվաճել է Հարավսլավիայի գավաթը։
1991 թվականին տեղափոխվեց Գերմանիա և խաղացել «Ռոտ Վայսում» (Էրֆուրտ), իսկ ավելի ուշ՝ երկրորդ Բունդեսլիգայում հանդես եկող «Մայնց 05» ակումբում։


== Մարզչական կարիերա ==
Խաղացողի կարիերան ավարտելուց հետո Ժելկո Բուվաչը դարձել է մարզիչ։ Բուվաչն իր խաղային կարիերան ավարտել է «Նոյկիրհենում» 1998 թվականին և անմիջապես ստանձնել մարզչի պաշտոնը։ 2001 թվականին՝ «Նոյկիրհենում» երեք մրցաշրջան անցկացնելուց հետո,  նա դարձել է մենեջերի օգնական իր մեկ այլ նախկին նախկին ակումբում՝ «Մայնց 05»-ում, որտեղ միացել է իր ընկերոջը և նախկին թիմակցին՝ մենեջեր Յուրգեն Կլոպին։ Ակումբում յոթ տարվա աշխատանքի ընթացքում նրանք հասել են Բունդեսլիգա, իսկ այնուհետև ստացել ուղեգիր եվրոպական որակավորման համար։
Յուրգեն Կլոպի հետ միասին Բուվաչը 2015 թվականի աշնանը տեղափոխվել է «Լիվերպուլ»։ Անգլիայում Ժելկոն աշխատել է երեք մրցաշրջան՝ լքելով «Լիվերպուլը» Կլոպի հետ տարաձայնությունների պատճառով։
2020 թվականի փետրվարի 1-ին Բուվաչը հայտարարվել է որպես Մոսկվայի «Դինամոյի» մարզական տնօրեն։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ժելկո Բուվաչի էջը «Լիվերպուլի» պաշտոնական կայքում
(9469) Շաշանկ

(9469) Շաշանկ (անգլ.՝ Shashank), աստերոիդ աստերոիդների հիմնական գոտում։ Հայտնաբերվել է 1998 թվականի հունիսի 24-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,358171 ա. մ., առավելագույնը մոտենում է 1,9507 ա. մ. հեռավորության վրա և հեռանում 2,7656 ա. մ.։ Արեգակի շուրջ մեկ ամբողջական պտույտ է կատարում 1322,7 երկրային օրվա ընթացքում, իր ուղեծրով շարժվելով միջինում 0,27217 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9469) Շաշանկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4122) Ֆերարի

(4122) Ֆերարի (անգլ.՝ Ferrari), աստերոիդ աստերոիդների հիմնական գոտում։ Հայտնաբերվել է 1986 թվականի հուլիսի 28-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,559095 ա. մ., առավելագույնը մոտենում է 2,4322 ա. մ. հեռավորության վրա և հեռանում 2,686 ա. մ.։ Արեգակի շուրջ մեկ ամբողջական պտույտ է կատարում 1495,3 երկրային օրվա ընթացքում, իր ուղեծրով շարժվելով միջինում 0,240754 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4122) Ֆերարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորա դե Ռուբիելոս

Մորա դե Ռուբիելոս (իսպ.` Mora de Rubielos), մունիցիպալիտետ Իսպանիայում` Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Էլ Գուբար Խավիլամբրե շրջանում։ Զբաղեցնում է 166,2 կմ2 տարածք։ Բնակչությունը՝ 17,06մարդ (2010 թվականի տվյալներով)։ Գտնվում է պրովինցիայի վարչական կենտրոնից 41,8 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Ayuntamiento de Mora de Rubielos
Ficha de la población Archived 2012-08-28 at the Wayback Machine.
Casa 1340
Foro de Mora de Rubielos
Ասկանիո

«Ասկանիո» (ֆր.՝ L’Orfèvre du roi, ou Ascanio), Ալեքսանդր Դյումա հոր լավագույն պատմավեպերից մեկն է։ Նրանում նկարագրված է հռչակավոր իտալացի քանդակագործ ու ոսկերիչ Բենվենուտո Չելինիի կյանքի մի ժամանակաշրջանը, երբ նա իր սիրելի աշակերտ Ասկանիոյի հետ ծառայում էր ֆրանսիական արքա Ֆրանցիսկ Առաջինի մոտ։


== Սյուժե ==
Թագավորի ֆավորիտուհի դքսուհի դ'Էտամպը սիրահարվում է հրաշագեղ Ասկանիոյին և հանուն նրա պատրաստ է անգամ դավաճանել Ֆրանսիային։ Բայց Ասկանիոն ամբողջ սրտով սիրահարված է գեղեցկուհի Կոլոմբային և չի էլ կասկածում, թե ինչ ինտրիգներ են պատրաստում արքունականները իր թիկունքի հետևում։ Այդ ժամանակ համարձակ Չելինին որոշում է պաշտպանել սիրահարներին։ Տաղանդավոր վարպետը հրաշալի տիրապետում էր սուսերին և դաշույնին։ Նա քաջ է, համարձակ, խելացի և ազնիվ, այդ պատճառով էլ չի ընկնում արքունական որոգայթների մեջ՝ հյուսված ստի ու զրպարտության վրա։
Ghost Opera

Ghost Opera, ամերիկյան Kamelot փաուեր մեթալ խմբի ութերորդ ալբոմը, թողարկված 2007 թվականին, SPV լեյբլով։ Հունիսի 1-ին ալբոմը Գերմանիայում է թողարկվել, հունիսի 4-ին՝ Եվրոպայում և հունիսի 5-ին ԱՄՆ-ում։ «Ghost Opera», «The Human Stain», «Rule the World» և «Love You to Death» երգերի համար նկարահանվել են տեսահոլովակներ։


== Երգացանկ ==
«Solitaire» - 1:00
«Rule The World» - 3:40
«Ghost Opera» - 4:06
«The Human Stain» - 4:01
«Blücher» - 4:03
«Love You to Death» - 5:13
«Up Through the Ashes» - 4:59
«Mourning Star» - 4:37
«Silence of the Darkness» - 3:43
«Anthem» - 4:24
«EdenEcho» - 4:13Բոնուսային ստեղծագործություններ՝

«The Pendulous Fall» - 4:00
«Season’s End» - 3:32 (ճապոնական թողարկում)


== The Second Coming ==
2008 թվականին թողարկվել է երկու սկավառակներով՝ Ghost Opera: The Second Coming ալբոմը։ Ghost Opera ալբոմում ներառված են «The Human Stain» և «Memento Mori» սինգլերը։


=== Երգացանկ ===
Disc 1:

«Solitaire» - 1:00
«Rule the World» - 3:40
«Ghost Opera» - 4:06
«The Human Stain» - 4:01
«Blücher» - 4:03
«Love You to Death» - 5:13
«Up Through the Ashes» - 4:59
«Mourning Star» - 4:37
«Silence of the Darkness» - 3:43
«Anthem» - 4:24
«EdenEcho» - 4:13Disc 2:

«Solitaire [Live]» - 1:10
«Ghost Opera [Live]» - 4:06
«The Human Stain [Live]» - 4:15
«Mourning Star [Live]» - 4:30
«When the Lights Are Down [Live]» - 4:03
«Abandoned [Live]» - 4:15
«The Haunting (Somewhere in Time) (feat. Simone Simons) [Live]» - 4:33
«Memento Mori [Live]» - 9:08
«Epilogue [Live]» - 2:27
«March of Mephisto [Live]» - 4:49
«Season’s End» - 3:32
«The Pendulous Fall» - 3:57
«Epilogue» - 2:46
«Rule the World [Remix]» - 4:22


== Մասնակիցներ ==


== Խումբ ==
Ռոյ Հան - վոկալ
Թոմաս Յանգբլադ - կիթառ
Գլեն Բարի - բասկիթառ
Քեյսի Գրիլլո - հարվածային գործիքներ
Օլիվեր Փալոթաի - ստեղնաշարային գործիքներ նվագող


== Հրավիրված մասնակիցներ ==
Մայքլ Ռոդենբերգ - ստեղնաշարային գործիքներ նվագող, գործիքավորող
Սիմոնե Սիմփս - կանացի վոկալ «Blücher», «Season’s End» և «The Haunting (Somewhere in Time)» սինգլերում
Ամանդա Սոմերվիլ - կանացի վոկալ «Mourning Star», «Love You to Death» և «Ghost Opera» սինգլերում
Սաշա Պայեթ - կիթառ
Երգչախումբ- Ամանդա Սոմերվիլ, Թոմաս Ռեթքե, Ռոբերտ Հենքե-Ռիզո և Սինտիա Ռիզո
Շոմբորուչեյ

Շոմբորուչեյ  (ռուս.՝ Шомборучей), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Օնեգա գետի աջ ափին՝ 12 կմ հեռավորության վրա։ Գետի երկարությունը՝ 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 03010000112103000003879
Հիդրոլոգիական ուսումնասիրությունների կոդը - 103000387
Ավազանի կոդը - 03.01.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մուլք (Խիզանի գավառ)

Անվան այլ կիրառումների համար տե՛ս՝ Մուլք (այլ կիրառումներ)Մուլք, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Մոկս գյուղաքաղաքից 13 կմ արևմուտք՝ սարավանդին։


== Բնակչություն ==
1850 թ.-ին գյուղն ուներ նաև 30 հայ բնակիչ։


== Պատմամշակութային կառույցներ ==
Մուլքում կար Ս. Խաչ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հարազատ արյուն

«Հարազատ արյուն» (ռուս.՝ «Родная кровь»), խորհրդային սև-սպիտակ ֆիլմ, որ ստեղծվել է «Լենֆիլմ» կինոստուդիայում 1963 թվականին ռեժիսոր Միխայիլ Երշովի կողմից Ֆեոդոր Կնորրեի համանուն վիպակի հիման վրա։
Ֆիլմի նկարահանումներն անցկացվել են Ռուսաստանի Յարոսլավլի մարզի Միշկին քաղաքում։


== Սյուժե ==
Ֆիլմի գործողություններն սկսվում են Հայրենական մեծ պատերազմի ժամանակ։ Անձրևային, ամպամած մի օր տանկիստ Վլադիմիրը, որ հոսպիտալից վերադառնում է տուն, գետացման մոտ  ծանոթանում է մի կնոջ՝ լաստավար Սոնյայի հետ, որը միայնակ դաստիարակում էր երեք երեխաների։ Պատահական ծանոթությունը վերաճում է մեծ սիրո։
Զորացրվելուց հետո Վլադիմիրը վերադառնում է Սոնյայի ու նրա երեխաների մոտ։ Բայց երջանկությունը երկար չի տևում։ Սոնյան հիվանդանում է ու մահանում վիրահատության սեղանին։ Որոշ ժամանա անց Վլադիմիրի տանը հայտնվում է Սոնյայի երեխաների հարազատ հայրը։ Նա փորձում է երեխաներին համոզել, որ նրանք իր հետ տեղափոխվեն նոր տուն։ Նրա հետ գնում է միայն կրտսեր որդին, իսկ ավագ երեխաները մնում են Վլադիմիրի հետ, որին համարում են իրենց իսկական հայրը։


== Դերերում ==
Վիյա Արտմանե – Սոնյա
Եվգենի Մատվեև – Վլադիմիր Ֆեդոտով, նախկին տանկիստ, ավագ մեխանիկ «Դոբրինյա» շոգեքարշի վրա
Անատոլի Պապանով – Սոնյայի նախկին ամուսինն ու նրա երեխաների հայրը, փաստաբան
Վլադիմիր Ռատոմսկի – բնակարանի տեր Դրովոսեկին
Տանյա Դորոնինա – Սոնյա կրտսեր
Յուրա Ֆիսենկո – Էրիկ, Սոնյայի ավագ որդին
Անդրեյ Դանիլով – Էրիկը վաղ տարիքում
Վերա Պովետկինա – Սոնյա կրտսերը մանկության տարիներին
Կոլյա Մորոզով – էպիզոդ
Իգոր Սելյուժոնոկ – Գոնձիկ


== Էպիզոդներում ==
Յուրի Սոլովյով – Շալյապին
Թամարա Տիմոֆեևա – ակումբի վարիչ
Ռոզա Սվերդլովա – բժիշկ


== Նկարահանող խումբ ==
Սցենարիստ՝ Ֆեոդոր Կնորրե
Բեմադրությունը՝ Միխայիլ Երշովի
Գլխավոր օպերատոր՝ Օլեգ Կուխովարենկո
Ռեժիսոր՝ Իգոր Գոստև
Գլխավոր նկարիչ՝ Բորիս Բիկով
Կոմպոզիտոր՝ Վենիամին Բասներ
Հնչյունային օպերատոր՝ Գեորգի Սալիե
Օպերատոր՝ Վ․ Ֆոմին
Մոնտաժող՝ Ալեքսանդրա Բորովսկայա
Խմբագիր՝ Առնոլդ Վիտոլ
Նկարիչներ՝
Գրիմի՝ Ե․ Բորեյկո
Դեկորացիաների՝ Վալերի Յուրկևիչ
Հագուստների՝ Ն․ Դոբրովա
Օգնականներ՝
Ռեժիսորի՝ Մ․ Պոլինովա, Ալեքսանդր Մելնիկով
Օպերատորի՝ Գեորգի Իվանով
Լենինգրադի ռադիոյի և հեռուստատեսության նվագախումբ, դիրիժոր՝ Ալեքսանդր Վլադիմիրցով
Ֆիլմի տնօրեն՝ Ալեքսանդր Արշանսկի


== Ճանաչում և մրցանակներ ==
Վիյա Արտմանեն ճանաչվել է տարվա լավագույն դերասանուհի «Սովետսկի էկրան» ամսագրի հարցումների համաձայն,
Ֆիլմն արժանացել է մի շարք մրցանակների կինոփառատոններում, այդ թվում նաև «Կինոարվեստում մարդասիրության մարմնավորման համար» մրցանակի Մար դել Պլատայի միջազգային կինոփառատոնում (Արգենտինա) 1964 թվականին,
Հատուկ մրցանակներ՝ դերասան Անատոլի Պապանովին «Ողջերն ու մեռածները», «Եկեք վաղը․․․» և «Հարազատ արյուն» ֆիլմերում կատարած դերերի համար, դերասանուհի Վիյա Արտմանեին, ֆիլմի տնօրեն Ալեքսանդր Արշանսկուն Լենինգրադի համամիութենական կինոփառատոնում 1964 թվականին։


== Ծանոթագրություններ ==


== Արտաքին հղումներ ==
«Հարազատ արյուն»(ռուս.) Онлайн энциклопедия Кирилла и Мефодия
«Հարազատ արյուն» ֆիլմը(ռուս.) Кино-Театр.РУ կայքում
«Հարազատ արյուն»(անգլ.) ֆիլմը Internet Movie Database կայքում
Նիո (Էստոնիայի շրջան)

Անվան այլ կիրառումների համար տե՛ս՝ Նիո (այլ կիրառումներ)Նիո շրջան (էստ․՝ Nõo vald), շրջան Էստոնիայի Տարտումաա նահանգում։ Շրջանի կենտրոնն է Նիո գյուղական ավանը։


== Բնակչություն ==
2010 թվականի տվյալներով շրջանում բնակվում էին 3924 մարդ։ Բնակչության խտությունը շրջանում կազմում էր 23,08 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Հոհենցոլերններ

Հոհենցոլերններ,   նախկին գերմանացի արքայազների, կուրֆյուրստների, թագավորների և կայսրերի տոհմ, որոնք կառավարել են Հոհենցոլեռն, Բրանդենբուրգում, Պրուսիայում, Գերմանական կայսրությունում և Ռումինիայում։ Այս ընտանիքը ծնունդ է առել Սվաբիայի Հեխինգեն քաղաքից 11-րդ դարում և իր անունը ստացել է Հոհենցոլեռն ամրոցից։ Հոհենցոլերների մասին առաջին հիշատակումները եղել են 1061 թվականին։
Հոհենցոլերների ընտանիքը բաժանված էր երկու ճյուղի կաթոլիկ Սվեբական ճյուղ և բողոքական Ֆրանկոնյան ճյուղ, որը հետագայում դարձավ Բրանդենբուրգ-Պրուսական ճյուղ։ Սվեբական ճյուղի ներկայացուցիչները ղեկավարում էին Հոհենցոլերն-Հեղինգեն և Հոհենցոլերն-Սիգմարինգեն իշխանությունները մինչև 1849 թվականը և ղեկավարում էին Ռումինիան 1866-ից 1947 թվականներին։ Ֆրանկոնյան ճյուղի ներկայացուցիչները դարձան Բրանդենբուրգի մարգրաֆներ 1415 թվականին և Պրուսիայի դքսեր 1525 թվականին։
Բրանդենբուգի մարգրաֆությունը և Պրոսիայի դքսությունը միավորվեցին 1618 թվականին և կոչվեցին Բրանդենբուրգ-Պրուսիա։ Պրուսիայի թագավորությունը հիմնադրվեց 1701 թվականին` առաջնորդելով Գերմանիայի վերամիավորումը և կազմավորելով Գերմանական կայսրությունը 1871 թվականին, որի կայսր դարձավ Հոհենցոլերների ընտանիքի անդամը, որը միաժամանակ Պրուսիայի թագավորն էր։
Գերմանիայի պարտություն Առաջին համաշխարհային պատերազմում 1918 թվականին բերեց Գերմանական հեղափոխության։ Հոհենցոլերները գահընկեց եղան և հիմնադրվեց Վայմարյան հանրապետությունը` այսպիսով վերջ դնելով միապետության Գերմանիայում։ Պրուսիայի արքայազն Գեորգ Ֆրիդրիխը Հոհենցոլերների Ֆրանկոնյան ճյուղի ներկայիս առաջնորդն է, իսկ Կառլ Ֆրիդրիխ Սվեբական ճյուղի առաջնորդն է։


== Ծանոթագրություններ ==
Սրապիոն Թղլյան

Սրապիոն Թղլյան (դեկտեմբերի 12, 1838(1838-12-12), Կոստանդնուպոլիս, Օսմանյան կայսրություն - ապրիլի 30, 1919(1919-04-30), Կոստանդնուպոլիս, Օսմանյան կայսրություն), հայ դրամատուրգ, կրթական գործիչ։


== Կենսագրություն ==
Ծնվել է Կ. Պոլսում։ Նախնական կրթությունն ստացել է ծննդավայրում, ապա ուսումը շարունակել է Վենետիկի Ռաֆայելյան վարժարանում, ավարտել է 1858 թվականին, վերադարձել Կ. Պոլիս, դարձել Տատյան ամիրաների տան ուսուցիչ, միաժամանակ ֆրանսերեն ավանդելով մի շարք տներում և դպրոցներում։ Երկար տարիներ որպես ուսուցիչ աշխատել է Սկյուտարի ճեմարանում աճեցնելով բազմաթիվ աշակերտներ, որոնք հետագայում դարձել են հայտնի դեմքեր, ինչպես Պետրոս Դուրյանը, Հարություն Մրմրյանը, Մելքոն Կյուրճյանը, Արշակ Չոպանյանը։ 1860-ականների սկզբներից գրել է պիեսներ, որոնք բազմիցս բեմադրվել են պոլսահայ բեմում։ Այդ պիեսներից են՝ «Էլեոնորա», «Դարանակալ պանդոկը», «Մասյաց դյուցազնուհի», «Կույրն Տիրան», «Մեծն Տրդատ», «Սափփո քերթողուհի» և այլն։ Եղել է պոլսահայ թատրոնին մոտ կանգնած անձնավորություն։ 1860-1870-ականներին Պոլսում խաղացվող եվրոպական մելոդրամաներից շատերը թարգմանել է նա, ինչպես՝ «Արյան բիծ», «Արքայն զբոսնու», «Երկու հիսնապետք», «Լիոնի սուրհանդակը», «Լյուսի Դիդիե», «Սեր առանց համարման»։ Ապրել է երկար, բայց 1880-ականներից հեռացել է հասարակական-մշակութային կյանքից։


== Գրականություն ==
Թերզիբաշյան Վ., Հայ դրամատուրգիայի պատմություն, հ. 1, Երևան, 1959։
Ստեփանյան Գ., Ուրվագիծ արևմտահայ թատրոնի պատմության, հ. 1, Երևան, 1962։


== Ծանոթագրություններ ==
Ուժովկա (այլ կիրառումներ)

Ուժովկա, կարող է վերաբերել՝

Ուժովկա - գյուղ Ուկրաինայի Ժիտոմիրի մարզի Չեռվոնոարմեյսկի շրջանում
Ուժովկա - գյուղ Ռուսաստանի Նիժնի Նովգորոդի մարզի Պոչինկովսկի շրջանի կազմում
Թեոդոսիոսի օրենսգիրք

Թեոդոսիոսի օրենսգիրք (լատ.՝ codex Theodosianus), հռոմեական կայսրերի 312–437 թվականներին ընդունած «կոնստիտուցիաների» (հրամանագրեր, սահմանումներ) առաջին պաշտոնական ժողովածուն։ 
Հրապարակվել է բյուզանդական կայսր Թեոդոսիոս II-ի օրոք՝ 438 թվականին։ Բաղկացած է 16 գրքից՝ բաժանված տիտուլների (գլուխների)։ Կոնստիտուցիաները պարունակել են օրենքի ուժ ունեցող ընդհանուր կանոններ և կայսերական կարգադրություններ. էդիկտներ (վարքագծի ընդհանուր կանոններ), դեկրետներ (կայսերական, դատական որոշումներ), ռեսկրիպտներ (կայսրերին ուղղված հարցերի պատասխաններ), մանդատներ (վարչական ու դատական գործերով հրահանգներ)։ 
Թեոդոսիոսի օրենսգրքում ընդգրկվել են Կոստանդիանոս Ա Մեծի կառավարման ժամանակից (312 թվականից) ընդունված կայսերական բոլոր «կոնստիտուցիաները»։ Սակայն Հռոմեական իրավունքի շատ ավելի վաղ դրույթներ, որոնք չեն ընդգրկվել այստեղ, կորցրել են իրենց ուժը և այլևս չեն գործածվել Բյուզանդիայի տարածքում.
Թեոդոսիոսի օրենսգիրքն արտացոլել է ֆեոդալական հարաբերությունների հաստատումը Հռոմեական կայսրությունում։ 


== Ծանոթագրություններ ==


== Արտաքին հղումներ ==
Թեոդոսիոսի օրենսգրքի համացանցային տարբերակը
Արվեստի պատմություն

Արվեստի պատմություն, արվեստագիտության բաժին, որն ուսումնասիրում է արվեստների զարգացումը դրանց ծագումից մինչև մեր օրերը։


== Պատմություն ==
Արվեստի պատմության մասին առաջին աշխատությունը՝ «Առավել հայտնի գեղանկարիչների, քանդակագործների և կավագործների կենսագրությունը», որի հեղինակը Ջորջո Վազարին էր, լույս տեսավ Վերածննդի ժամանակաշրջանում 1550 թվականին։ Դրան հետևեց Կարել վան Մանդերի «Նկարիչների մասին գիրքը» և Յոախիմ Զանդրարտի «Գերմանական ակադեմիան»։

Լուսավորության դարաշրջանում Վինկելմանը քննադատեց այս կամ այն գեղանկարիչների կենսագրության վրա կենտրոնանալը և սկսեց զգալի ընդհանրացումներ անել տարբեր ժամանակաշրջաններում արվեստի զարգացման մասին։
Արվեստի պատմության մասին որոշ աշխատություններ (ինչպես օրինակ Ջոն Ռասկինի ստեղծագործությունները) ինքնին հետաքրքրություն են առաջացնում, որպես գրական անսովոր ստեղծագործություններ։


== Ծանոթագրություններ ==


== Գրականություն ==
Вёльфлин Г. Основные понятия истории искусств. — Издательство В. Шевчук, 2013. — 330 с. — ISBN 978-5-94232-062-1
Виппер Б. Введение в историческое изучение искусства. — Издательство В. Шевчук, 2010. — 368 с. — ISBN 5-94232-029-2


== Արտաքին հղումներ ==
История искусства всех времён и народов Карла Вёрмана, электронная версия классического труда по искусству конца XIX века
Բյուիր Կուրսել

Բյուիր Կուրսել (ֆր.՝  Buire-Courcelles), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 245 մարդ, բնակչության խտությունը` 31.57 մարդ/կմ²։ Բնակավայրը զբաղեցնում է 7.76 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 55 կմ արևելք։


== Բնակչություն ==


== Տնտեսություն ==
2010 թվականին ուներ 151 աշխատունակ (15-64 տարեկան) բնակիչ, որոնցից ակտիվ էին 109-ը, իսկ ոչ ակտիվները` 42։ Ակտիվության ցուցանիշը կազմում է 72,2 %։ 109 աշխատունակ մարդկանցից աշխատել է 84 անձ (45 տղամարդ և 39 կին)։ Գործազուրկ են եղել 25 անձ (15 տղամարդ և 10 կին)։ 42 անաշխատունակներից 7-ը եղել են աշակերտներ կամ ուսանողներ, 15-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Տրոֆիմենկով (Մորոզովի շրջան)

Տրոֆիմենկով (ռուս.՝ Трофименков), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Կոստինո-Բիստրյանսկի գյուղական համայնքի կազմի մեջ։ 
2009 թ. տվյալներով Բնակչությունը կազմում է 298 մարդ։
Մ.թ.ա. 47


== Դեպքեր ==


== Ծնունդներ ==


== Մահեր ==
Կոպեյկի (գյուղ, Նելիդովսկի շրջան)

Անվան այլ կիրառումների համար տե՛ս՝ Կոպեյկի (այլ կիրառումներ)Կոպեյկի (ռուս.՝ Копейки), գյուղ Ռուսաստանի Տվերի մարզի Նելիդովսկի շրջանի կազմում։
Բնակչությունը 2002 թվականին գրանցված տվյալներով կազմում էր 221 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կառափնատ

«Կառափնատ», թուրքահայ քաղաքական-երգիծական պատկերազարդ շաբաթաթերթ։ Լույս է տեսել 1909—10 թվականներին, Կոստանդնուպոլիսում։ Խմբագիրներ՝ Ա. Անտոնյան և Ե. Օտյան։ Հրապարակախոսության և երգիծանքի ժանրերի միջոցներով «Կառափնատը» պայքարել է հայ հասարակական կյանքում ազգային կուսակցությունների դեմ։ 
Կոչ է արել ձերբազատվել ներկուսակցական կռիվներից։ «Պատրիարքարանի որջերը» խորագրով հոդվածներ և ծաղրանկարներ է զետեղել հայ հոգևորականության վերնախավի դեմ։ Սուր քննադատության է ենթարկել Ազգային սահմանադրության դրույթները և Ազգային ժողովի ու դրա վարչության գործունեությունը։ 
Տպագրել է Օտյանի «Ժողովրդական պատմություն գազեզ «Արթին ամիրայի» («Կառափնատ»-ի հավելված), «Ճուղուպրիսթ և Ընկ.» (թերթոն), «Պրոպագանդիստը» և այլ գործեր, ինչպես նաև Արփիար Արփիարյանի հոդվածներն ու նամակները՝ ուղղված Ե. Օտյանին։
Օնդրեյ Դուդա

Օնդրեյ Դուդա (անգլ.՝ Ondrej Duda, դեկտեմբերի 5, 1994(1994-12-05), Snina, Պրեշովյան շրջան, Սլովակիա), սլովակ ֆուտբոլիստ, կիսապաշտպան։ Հանդես է գալիս գերմանական «Հերտա»-ի և Սլովակիայի ազգային հավաքականի կազմում։


== Ակումբային կարիերա ==


=== «Լեգիա» ===
2014 թվականի փետրվարին Օնդրեյ Դուդան տեղափոխվել է լեհական «Լեգիա»։ Նա թիմի հետ կնքել է 4.5 տարվա պայմանագիր։
2015 թվականին Եվրոպայի լիգայի որակավորման 3-րդ փուոլում լեհական «Լեգիա»-ի և ալբանական «Կուկեսի» միջև խաղում երկրպագուները դուդայի գլխին քար են նետել։ Այդ պատճառով ՈՒԵՖԱ-ն «Կուկեսի» հաշվին գրանցել է պարտություն՝ 3-0 հաշվով։


=== «Հերտա» ===
2016 թվականի հուլիսի 20-ին Դուդան տեղափոխվել է գերմանական «Հերտա», և թիմի հետ կնքել է 5-ամյա պայմանագիր։


== Միջազգային կարիերա ==
Սլովակիայի ազգային հավաքականի կազմում Դուդան իր դեբյուտը նշել է 2014 թվականի նոյեմբերի 18-ին՝ Ֆինլանդիայի հավաքականի դեմ խաղում։
Հավաքականի կազմում իր առաջին գոլը Օնդրեյը խփել է 2015 թվականի մարտի 31-ին՝ Չեխիայի հավաքականի դեմ խաղում։


== Վիճակագրություն ==


=== Ակումբային ===


=== Միջազգային գոլեր ===


== Ձեռքբերումներ ==
Լեհաստանի չեմպիոն - 2013/14, 2015/16
Լեհաստանի գավաթակիր - 2014/15, 2015/16


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Երևան-Գյումրու տիպի տուֆ

Երևան-Գյումրու տիպի տուֆ, հրաբխային ապար, տուֆի տարատեսակ։ Առաջացել է անթրոպոգենում՝ հրաբխի իգնիմբրիտային (հրահեղեղային) ժայթքումից։ Շիկացած մագման արտավիժել է և, մեծ արագությամբ հոսելով, առաջացրել 0, 8-15 մ հաստության Երևան-Գյումրու տուֆի հորիզոնական ծածկոց։
Քիմիական կազմը անդեզիտային, անդեզիտադացիտային է, գույնը՝ շագանակագույն, սև ու կարմիր, ծավալային կշիռը՝ 1, 5-2 գ/սմ³, ծակոտկենությունը՝ 20-40%։ Ջերմաձայնամեկուսիչ է, գեղազարդիչ, հեշտ մշակվող։
Տարածված է Երևանի և Գյումրու շրջակայքում։ Երևանի շրջակայքում ելքերը մերկանում են Արինբերդի տարածքում, Հրազդանի ու Գետառի կիրճերում, Ավանի խճուղու երկարությամբ։ Ավանի, Նորքի, Ջրվեժի և Նուբարաշենի հանքավայրերը շահագործվել են։ Գյումրուց հյուսիս և հյուսիս-արևմուտք անընդմեջ տուֆային շերտ է, տարածքը՝ 120 կմ² (Վահրամաբերդ, Կարմրաքար, Կապս, Մայիսյան, Հովունի, Լեռնուտ գյուղերի մոտակայքի հանքավայրեր)։
Օգտագործվում է շինարարության և քանդակագործության մեջ։
(3738) Օտս

(3738) Օտս (անգլ.՝ Ots), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,223677 ա. մ., առավելագույնը մոտենում է 1,8475 ա. մ. հեռավորության վրա և հեռանում 2,5999 ա. մ.։ Արեգակի շուրջ մեկ ամբողջական պտույտ է կատարում 1211,17 երկրային օրվա ընթացքում, իր ուղեծրով շարժվելով միջինում 0,297233 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3738) Օտս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վնասի հատուցում

Վնասի հատուցում, պարտատիրոջ (կազմակերպություն, քաղաքացի) գույքային կորստի վերականգնումը, որը պատճառվել է պարտապանի ոչ իրավաչափ գործողությամբ կամ անգործությամբ։ Կատարվում է բնամթերքով կամ դրամով։ Վնասելով հասկացվում են՝ պարտատիրոջ կատարած ծախսերը, նրա գույքի կորուստը կամ վնասումը, չստացած այն եկամուտները, որոնք նա կստանար, եթե պարտապանը կատարեր պարտավորությունը։ 
Վնասի մեջ մտնում են նաև պարտատիրոջ ապագա ծախսերը (պարտապանի առողջարանային բուժման, խնամքի, ուժեղ սննդի են)։ Վնասի հատուցման իրավական հիմքերն են՝ պարտապանի հակաիրավական վարքագիծը, պարտատիրոջ վնասի առկայությունը, պարտապանի հակաիրավական վարքագծի և պարտատիրոջ վնասի մեջ պատճառական կապը, պարտապանի մեղքը։ Երբեմն իրավունքում կարող է գործել վնասի լրիվ հատուցման սկզբունքը։ Օրինակ, ելնելով տուժողի (պարտատիրոջ) մեղքի աստիճանից, վնասի հատուցուման չափը կարող է նվազեցվել կամ հատուցումը մերժվել։ Հաշվի առնելով քաղաքացու գույքային վիճակը՝ դատարանը կարող է նվազեցնել պատճառած վնասի հատուցման չափը։ 
Տրանսպորտի բոլոր տեսակներով փոխադրումների դեպքում բեռան կորստի, փչացման կամ վնասման համար փոխադրողը պատասխանատվություն կրում է բեռի իրական արժեքի չափով։ Կազմակերպությունները պարտավորվում են հատուցել աշխատանքային (ծառայական) պարտականությունների կատարման ժամանակ աշխատողի մեղքով պատճառած վնասը։ Մինչև 15 տարեկան անչափահասի պատճառած վնասը հատուցում են նրա ծնողները, խնամակալը կամ այն ուսումնական հաստատությունը, դաստիարակչական կամ բուժական հիմնարկը, որի հսկողության տակ գտնվել է նա, եթե չապացուցվի, որ այն առաջացել է ոչ իրենց մեղքով։ 15—18 տարեկան անչափահասն ինքն է հատուցում իր պատճառած վնասը, եթե ունի բավարար գույք կամ վաստակ։
Մոնաստիրյովո

Մոնաստիրյովո (ռուս.՝ Монастырёво), գյուղ Ռուսաստանի Խակասիա հանրապետության Օրջոնիկիձեևսկի շրջանի կազմում։
Բնակչությունը 2004 թվականին գրանցված տվյալներով կազմում էր 280 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջուզեպպե Ձանարդելլի

Ջուզեպպե Ձանարդելլի (իտալերեն՝ Giuseppe Zanardelli, հոկտեմբերի 26, 1826(1826-10-26), Բրեշիա, Բրեշիա, Լոմբարդիա, Լոմբարդո-Վենետիկ, Ավստրիական կայսրություն - դեկտեմբերի 26, 1903(1903-12-26), Տոսկոլանո Մադերնո, Բրեշիա, Լոմբարդիա, Իտալիայի թագավորություն), իտալացի լրագրող, պատմաբան, քաղաքական և պետական գործիչ, եղել է Իտալիայի վարչապետը 1901 թվականի փետրվարի 15-ից մինչև 1903 թվականի նոյեմբերի 3-ը։ 


== Կենսագրություն ==
Ջուզեպպե Ձանարդելլին կամավոր մասնակցել է Ավստրո-իտալական պատերազմին, սակայն 1849 թվականին, Նովարի ճակատամարտից հետո, որը հանգեցրել է Պիեմոնտից սարդինյան բանակի ծանր պարտությանը և նահանջին, վերադարձել է հայրենի Բրեշիա քաղաք, որտեղ զբաղվել է դասախոսական գործունեությամբ։ 
Նապոլեոնի բանակի և իշխանության տապալումից հետո Բրեշիան հեռացել է Ավստրիայից և ենթարկվել հալածանքների նոր իշխանության կողմից։ Ձանարդելլի կտրականապես մերժել է ավստրիական ոստիկանության իրազեկիչ դառնալու առաջարկը, որի համար զրկվել է դասախոսական աշխատանքից՝ որպես «անվստահելի տարր»։
Դրանից հետո Ջուզեպպե Ձանարդելլին մուտք է գործում քաղաքականություն։ 1876 թվականին Ագոստինո Դեպրետիսայի  կառավարությունում Ձանարդելլին կատարել է հասարակական աշխատանքների նախարարի պարտականությունները, իսկ 1878 թվականին Բենեդետտո Կայրոլիի երկրորդ կառավարությունում ստանում է Իտալիայի ներքին գործերի նախարարի պաշտոնը։ Այդ պաշտոններում Ջուզեպպե Ձանարդելլին ցույց է տվել հրաշալի հմտություններ, որոնք կիրառել է՝ զբաղվելով երկրի ընտրական իրավունքի բարեփոխումների հարցերով։ 
Ջուզեպպե Ձանարդելլին բազմիցս տարբեր նախարարական պաշտոններ է ստացել Իտալիայի տարբեր վարչապետների օրոք, իսկ 1901 թվականի փետրվարի 15-ին ձևավորել և գլխավորել Է սեփական կառավարությունը։ Ակտիվորեն լոբբինգ է իրականացրել  ամուսնալուծության մասին օրենքի համար, բայց վատ առողջությունը թույլ չի տվել նրան կատարել իր ծրագիրը։ 1903 թվականի նոյեմբերին անցել է թոշակի, իսկ նույն տարվա դեկտեմբերին մահացել Տոսկոլանո-Մադերնո քաղաքում։


== Ծանոթագրություններ ==


== Գրականություն ==
Zanardelli, Giuseppe // Encyclopædia Britannica (անգլ.).


== Արտաքին հղումներ ==
Scheda biografica nel sito ufficiale della Camera dei Deputati Archived 2019-09-05 at the Wayback Machine..
Davide Calandra, Monumento a Zanardelli (1909) [Brescia, Piazza Zanardelli] (sito ufficiale del Comune di Brescia); l’epigrafe è trascritta nel sito Chi era Costui.
Centro Formativo Provinciale «Giuseppe Zanardelli» (Brescia).
Հուլակու

Հուլակու (էստ․՝ Hulaku), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալեխանդրո Արիբաս

Ալեխանդրո Արիբաս Գարիդո (իսպ.՝ Alejandro Arribas Garrido, մայիսի 1, 1989(1989-05-01), Մադրիդ, Իսպանիա), իսպանացի ֆուտբոլիստ։ Հանդես է գալիս «Դեպորտիվո» ակումբում որպես կենտրոնական կիսապաշտպան։


== Կարիերա ==
2008 թվականին դարձել է իսպանական «Ռայո Վալեկանո Բ» ակումբի ֆուտբոլիստ։ Թիմի կազմում մասնակցել է 2008/09 մրցաշրջանին, որից հետո վարձվճարով տեղափոխվել է «Նավալկարներո» ակումբ։ Դեբյուտային խաղը կայացել է Իսպանիայի ֆուտբոլի առաջնությունում՝ Սեգունդա Բ-ում։ Մրցաշրջանը ավարտելուն պես վերադարձել է «Ռայո Վալեկանո Բ», որտեղ կարողացել է ամրագրել իր տեղը մեկնարկային կազմում և օգնել թիմին դուրս գալ Սեգունա Բ։
2009/10 մրցաշրջանում Արիբասը տեղափոխվեց «Ռայո Վալեկանո» ակումբի հիմնական կազմ, որտեղ դեբյուտել է «Լևանտե» ակումբի դեմ խաղում։ 2010/11 մրցաշրջանի սկզբին Արիբասը դարձավ «Ռայոյի» հիմնական կազմի ֆուտբոլիստ։ Առաջնության վերջում պարզ դարձավ, որ «Ռայո Վալեկանո» ակումբը 2-րդ հորիզոնականում էր, որը օգնեց թիմին վերադառնել Իսպանիայի ֆուտբոլի առաջնություն։ Իսպանիայի առաջնության դեբյուտային մրցաշրջանում Արիբասը անցկացրեց 34 խաղ՝ դառնալով 1 գոլի հեղինակ։
2012 թվականի ամռանը տեղափոխվել է «Օսասուն», վերջինիս հետ կապել է 3 տարվա պայմանագիր։ 2014 թվականին Արիբասը նորից փոխեց ակումբը՝ տեղափոխվելով «Սևիլյա»։ 2015 թվականի ամռանը Արիբասը տեղափոխվեց իսպանական «Դեպորտիվո»։


== Ծանոթագրություններ ==
(5242) Կենռեյմոնին

(5242) Կենռեյմոնին (անգլ.՝ Kenreimonin), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 18-ին Սիգերու Ինոդայի և Տակեշի Ուրատայի կողմից Կարասույամայում։
Միջին հեռավորությունը Արեգակից կազմում է 2,799308 ա. մ., առավելագույնը մոտենում է 2,6118 ա. մ. հեռավորության վրա և հեռանում 2,9868 ա. մ.։ Արեգակի շուրջ մեկ ամբողջական պտույտ է կատարում 1710,7 երկրային օրվա ընթացքում, իր ուղեծրով շարժվելով միջինում 0,21044 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5242) Կենռեյմոնին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չանգաբանգ

Չանգաբանգ, լեռ Հնդկաստանի Ուտարկհենդ վարչատարածքում գտնվող գարխվալյան Հիմալայներում։  Այն Հնդկաստանի՝ բարձրությամբ երկրորդ Նանդա Դևի լեռան հյուսիսարևելյան հատվածը կազմող մի խումբ գագաթների մաս է հանդիսանում։ Առանձնապես զառիթափ և ժայռոտ գագաթ է, և այն բարձրանալու բոլոր ուղիները դժվարանցանելի են, սակայն կատարվել են մի քանի հանրահայտ վերելքներ։ Տեղագրական բարձր նշանակություն չունի, քանի որ ցածր է արևելքում իր հարևանությամբ գտնվող Կալանկա լեռից և շատ ավելի ցածր, քան անմիջական հարևանությամբ գտնվող շատ այլ գագաթներ, բայց ուղղաձիգ ժայռոտ պրոֆիլի շնորհիվ դարձրել է ավելի գրավիչ նպատակակետ, քան իր բարձրությամբ կդառնար։


== Առաջին վերելք ==
Չանգաբանգ առաջին անգամ բարձրացել է 1974 թվականի հունիսի 4-ին գեներալ լեյտենանտ Բալվանտ Սանդհուի և բրիտանացի լեռնագնաց Քրիս Բոնինգթոնի ղեկավարած արշավախումբը հարավարևելյան կողմից։ Սա լեռ բարձրանալու ամենադյուրին երթուղին է և այն քչերից մեկը, որը հիմնականում անցնում է ձյան/սառույցի միջով, ի տարբերություն ժայռամագլցմանան։


== Նշանավոր վերելքներ ==
Ուշագրավ վերելքների թվում են Հիմալայներում երբևէ կատարված ամենադժվար մագլցումները․

1976 թվականին հարավարևմտյան կողմից Նաոկի Թոդան, Ակիրա Կոբայաշին, Մասահիդ Աիդան, Հարումի Օհնեն, Յուկիո Ասանոն և Տերույոշի Կարինոն (ճապոնական ալպյան ակումբ) 33 օրվա ջանքերից հետո հասել են լեռնագագաթգագաթ։
1976 թվականին արևմտյան կողմից Փիթեր Բորդմենը և Ջո Թասկերը գագաթ են հասել հոկտեմբերի 15-ին, որի համար պահանջվել է 25 օր։ Բորդմենի «Shining Mountain» գիրքը, որը նկարագրում էր վերելքը, 1979 թվականին արժանացել է գրականության համար Ջոն Լևելին Ռայսի մրցանակին։
1978 թվականին հարավային կողմից Վոյտեկ Կուրտիկան (Լեհաստան), Կրիստոֆ Զյուրեկը (Լեհաստան), Ալեք ՄաքԻնտայրը (Միացյալ Թագավորություն) և Ջոն Փորթերը (ԱՄՆ-Միացյալ Թագավորություն) գագաթ են հասել սեպտեմբերի 27-ին։
1981 թվականին իտալացիներ Ուգո Մաներան և Լինո Կոստիգլիան գագաթ են բարձրացել հարավային կողմից։
1997 թվականին հյուսիսային կողմից Էնդի Քեյվը, Բրենդան Մուրֆին, Միք Ֆոուլերը և Սթիվ Սուստադը կատարել են Չանգաբանգի առաջին վերելքը 1,600 մ (5,250 ֆուտ) երթուղով (իջնելիս Մուրֆին հայտնվել է ավալանշի տակ ու մահացել)։
1998 թվականին ամերիկացի Կառլոս Բուհլերը մի խումբ ռուսների (Անդրեյ Վոլկով, Անդրեյ Մարիև, Իվան Դուշարին և Պավել Չաբալինե) հետ հյուսիսային կողմից բացել է նոր երթուղի (VII 5.9 A4 WI4, 1580 մ)2006 թվականի հոկտեմբերի 12-ին մեքսիկացի երկու ալպինիստ՝ Անդրես Դելգադոն և Ալֆոնսո դե լա Պառան, նոր ճանապարհով են բարձրացել Չանգաբանգ։ Իջնելիս նրանք փոթորկի են հանդիպել և հոկտեմբերի 15-ին Հնդկաստանի լեռնագնացության ֆեդերացիայի կողմից պաշտոնապես անհայտ կորած հայտարարվել։ Չնայած եղանակային ծանր պայմաններին, նախնական փրկարարական աշխատանք է կատարվել, սակայն 2006 թվականի նոյեմբերի 8-ին որոնողական աշխատանքները դադարեցվել են եղանակի պատճառով։


== Ծանոթագրություններ ==


== Արտաքին հղումներ ==
John Porter: Bandaka and Changabang. AAJ 1979, pp. 29–35 (pdf file, see especially p. 32, and Plate 16,  K. Żurek in headwall). Html version available: americanalpineclub.org. Both retrieved 20 October 2017.
Photograph of the Polish-English team in Warsaw after return from the Changabang in October 1978, nyka.home.pl. (in Polish). From the left Wojciech Kurtyka, Krzysztof Żurek, John Porter and Alex MacIntyre. Photo: Józef Nyka. Retrieved 20 October 2017.
Տուլագի

Տուլագի, փոքր կղզի Սողոմոնյան Կղզիների կազմում։ Տուլագի կղզին մտնում է Նգգելա կղզեխումբի մեջ։ Բնակչությունը կազմում է 1251 մարդ՝ 2009 թվականի տվյալներով։ Կղզու քաղաք Տուլագին Կենտրոնական նահանգի կենտրոնն է, սակայն մինչ 1942 թվականը եղել է Բրիտանական Սողոմոնյան Կղզիների պրոտեկտորատի մայրաքաղաքը։
Շնորհակալություն (մուլտֆիլմ)

«Շնորհակալություն» (ռուս.՝ «Спасибо»), խորհրդային մուլտիպլիկացիոն ֆիլմ  այն մարդկանց մասին, ովքեր ստեղծում և վարում են ինքնաթիռներ։ 


== Սյուժե ==
Երեխաները թռչում են ինքնաթիռով։  Թռիչքից հետո նրանք ասացին․ «Շատ  շնորհակալություն, ընկե՛ր օդաչու»։ Օդաչուն պատասխանեց․ «Ես ուրախ եմ, որ ձեզ դուր եկավ ինքնաթիռը։ Բայց եթե շնորհակալություն եք ուզում հայտնել, ավելի լավ է շնորհակալություն հայտնեք կոնստրուկտորին»։ Երեխաները գնացին կոնստրուկտորի մոտ և ասացին․ «Շնորհակալությո՛ւն։ Մեզ շատ դուր եկավ Ձեր ինքնաթիռը»։ Կոնստրուկտորը պատասխանեց․ «Ավելի լավ է շնորհակալություն հայտնեք բանվորներին»։ Հավաքման արտադրամասում  բանվորը պատասխանեց երեխաներին․ «Այստեղ կարևորը լավ մետաղ ունենալն է։ Ավելի լավ է շնորհակալություն հայտնեք ձուլորդին»։ «Իսկ դուք գիտե՞ք, որ մետաղը հանքից է բերվում։ Դուք ավելի լավ է շնորհակալություն հայտնեք հանքափորին»։ Հանքափորը տղաներին ասաց, որ շնորհակալություն պետք է ասել երկրաբանին, որը գտել է հանքը։
Երբ վերջապես տղաները դիմավորեցին երկրաբանին, ասացին. «Շնորհակալությո՛ւն։ Չէ՞ որ դուք եք գտել հանքը սարերի ետևում, որից զոդել են մետաղը, որը դարձել է շողշողացող օդաավ»։ «Դուք ավելի լավ է շնորհակալություն հայտնեք օդաչուին այն բանի համար, որ երկրաբանների արշավախումբը տարել է հեռու տայգա»։
Եվ այն ժամանակ տղաները որոշեցին․ «Մենք բոլորս ուղարկում ենք շատ շնորհակալություն նրան, ով ստեղծել և վարում է թևավոր հրաշքը»։


== Ստեղծողներ ==


== Ծանոթագրություններ ==


== Արտաքին հղումներ ==
«Շնորհակալություն» մուլտֆիլմը «Անիմատոր.ռու» կայքում
Բորկովկա (այլ կիրառումներ)

Բորկովկա, կարող է վերաբերել՝

Բորկովկա - գետ Ռուսաստանում, հոսում է Վոլոգդայի մարզում
Բորկովկա - գետ Ռուսաստանում, հոսում է Վոլոգդայի մարզում
Բորկովկա - գյուղ Ռուսաստանի Նիժնի Նովգորոդի մարզի Վիկսունսկի շրջանի կազմում
Ավագների խորհուրդ

Ավագների խորհուրդ (ֆր.՝ Conceil des Anciens), ֆրանսիական Վերին պալատը՝ ըստ 3-րդ տարվա սահմանադրության Ավագների խորհուրդը գործել է Դիրեկտորիայի ժամանակներում՝ 1795 թվականի օգոստոսի 22-ից մինչև 1799 թվականի նոյեմբերի 9-ը։ Բաղկացած էր 250 անդամներից, որոնք ընտրվում էին դեպարտամենտներում հատուկ այդ նպատակով անցկացվող ընտրողների ժողովներում  40-ից ոչ ցածր տարիք ունեցող, ամուսնացած և առնվազն վերջին 15 տարում Ֆրանսիայում բնակված անձանցից։ Ընդ որում՝ խորհրդի կազմը յուրաքանչյուր տարի մեկ երրորդով նորացվում էր։

Ավագների խորհուրդն իր նիստերն անցկացնում էր Թյուիլրիում, սկզբում՝ Մանեժում, իսկ որոշ ժամանակ անց՝ Բուրբոնյան պալատում։ Խորհուրդն ընտրում էր նախագահ և քարտուղար ոչ ավելի, քան մեկ ամիս ժամկետով։ Նրանք, ինչպես նաև խորհրդի բոլոր անդամները, աշխատավարձ էին ստանում։
Ավագների խորհուրդը հաստատում կամ մերժում էր 500-ի խորհրդի ներկայացրած որոշումները, ընդ որում՝ անպայմանորեն ամբողջությամբ և առանց ուղղումների։ Հավանության արժանացած որոշումները ստանում էին օրենքի կարգավիճակ և ենթակա էին անվերապահ կատարման, իսկ մերժվածները կարող էին վերստին քննարկման ու հաստատման ներկայացվել առնվազն մեկ տարի անց միայն։
Ինքը՝ ավագների խարհուրդը օրենսդրական նախաձեռնությամբ օժտված չէր։ Իրավունք ուներ անհրաժեշտության դեպքում փոխելու Օրենսդրական կորպուսի կեցավայրը՝ նախապես նշելով նոր տեղը և կորպուսի հերթական նիստի անցկացման օրն ու ժամը։
Օրենսդրական գործունեության հետ մեկտեղ Ավագների խորհուրդը 500-ի խորհրդի կողմից ներկայացված ցուցակից ընտրում էր հինգ դիրեկտոր, որոնք գործադիր իշխանության գործառույթներ էին համատեղ իրականացնում։ Ընտրված հինգ դիրեկտորների և 500-ի խորհրդի անդամների պես՝ Ավագների խորհրդի անդամները ևս կրում էին պաշտոնեական հատուկ համազգեստ ու գլխարկ։
Ավագների խորհրդի գործունեությունը դադարեցվել է 1799 թվականին՝ բրյումերի 18-ի հեղաշրջումից հետո։
Օրենսդրական այս մարմնի անվան հիմքում ընկած է Senat բառի ֆրանսերեն թարգմանությունը։


== Ծանոթագրություններ ==


== Գրականություն ==
«Совет старейшин»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Ministries 1700-1870, comprenant la liste complète des présidents du Conseil des Anciens